text: نئی دہلی،18مارچ۔ بحریہ کے سربراہ (سی این ایس) ایڈمرل سنیل لامبا ، پی وی ایس ایم، اے وی ایس ایم، اے ڈی سی، 18مارچ 2019 کو کوچی پہنچے ، جس کا مقصد حال ہی میں اختتام پذیر سالانہ تھیٹر کی سطح کی تیاری اور آپریشنل مشق (ٹی آر او پی ای ایکس) کا جائزہ لینا اور اس سے آگہی حاصل کرنا تھا۔ تینوں بحریہ کمانوں کے کمانڈر اِن چیف حضرات اور سینئر آپریشنل کمربستگی سے وابستہ متعدد کمانڈر حضرات اور بھارتی برّی فوج ، فضائیہ اور بھارتی ساحلی محافظ دستے کے نمائندگان نے نیول بیس کوچی میں منعقدہ اس تبادلہ خیال میں حصہ لیا۔